మంచాల రమేష్

మంచాల రమేష్‌ కరీంనగర్ జిల్లాకు చెందిన రంగస్థల నటుడు, దర్శకుడు. దొంగలు, ఈ లెక్క ఇంతే, చీకటి పువ్వు మొదలైన నాటికలకు వివిధ విభాగాల్లో బహుమతులు అందుకున్నాడు.

జననం 
1970, ఆగస్టు 22న రామచంద్రం, కనకలక్ష్మి దంపతులకు కరీంనగర్ జిల్లా, భీమదేవరపల్లి మండలం వంగర గ్రామంలో మంచాల రమేష్‌ జన్మించాడు.

ఉద్యోగం 
కరీంనగర్‌ జిల్లాలో విద్యుత్‌ శాఖ ఇ.ఆర్‌.ఓ రూరల్‌ విభాగంలో సీనియర్‌ అసిస్టెంట్‌గా విధులు నిర్వహిస్తున్నాడు.

రంగస్థల ప్రస్థానం 
10 సంవత్సరాల వయసులో 1980 సంవత్సరంలో 'బడిపంతులు' నాటకం ద్వారా బాలనటునిగా ప్రప్రథమంగా రంగప్రవేశం చేశాడు.

ప్రదర్శించిన నాటకాలు, నాటికలు 
బడిపంతులు, సంసారంలో సరాగాలు, ప్రేమగోల, చదవా, బంగారు గుడ్లు, నాకు ఇల్లొచ్చింది, సతిన్మ, ప్రేమ ఈక్వల్ట్‌, చెల్లనిపైసలు (60 ప్రదర్శనలు), దొంగలు (96 ప్రదర్శనలు), ఈలెక్క ఇంతే (35 ప్రదర్శనలు) మనిషి, ఆడది, ఈతరం మారాలి, పామరులు, నిరసన, ఆకలివేట, కాలచక్రం, విధాత, నేనుపట్నం పోతనే, ప్రేమపిచ్చోళ్ళు, ఇతిహాసం, క్షతగాత్రుడు, ఆశాపాశం, నగరం ప్రశాంతంగా ఉంది, లాలలీల, క్లిక్‌, పెన్‌కౌంటర్‌, గర్భగుడి, మార్గదర్శి, సన్మతి, ఎవరో ఒకరు, గారడి, ఈ లెక్క ఇంతే, మా ప్రేమకు న్యాయం కావాలి, చీకటిపువ్వు మొదలైనవి.

గురువులు 
శ్రీరాముల సత్యనారాయణ, బండారి దేవరాజ్‌, గద్దె ఉదయ్‌కుమార్‌, అల్లకొండ కిషన్‌రెడ్డి, తిప్పర్తి ప్రభాకర్‌, కె.సత్యనారాయణ, వడ్నాల కిషన్‌, రంగు వెంకటనారాయణ, రచయిత శివరామ్‌ లు.

బహుమతులు 
 నంది ఉత్తమ నటుడు - సతిన్మ (2002 నందినాటకోత్సవం)
 ఉత్తమ నటుడు - ఈ లెక్క ఇంతే (2015)
 ఉత్తమ ప్రతినాయకుడు - చీకటి పువ్వు (వీణా అవార్డ్స్‌ 2021, పేరిట కళల కాణాచి, వేదగంగోత్రి ఫౌండేషన్‌-తెనాలి)

సన్మానాలు - సత్కారాలు 
 గ్రామీణ కళాజ్యోతి అవార్డు (ఫోక్‌ ఆర్ట్‌ అకాడమీ, కరీంనగర్‌) 
 తుమ్మల రంగస్థల పురస్కారం వారిచే సత్కారం
 ఉత్తమ రంగస్థల నటనా పురస్కారం (చైతన్యకళాభారతి, కరీంనగర్‌) 
 జిల్లా కళాకారుల సమాఖ్య వారిచే సత్కారం
 మానవత కల్చరల్‌ అకాడమి వారిచే సత్కారం
 రసరమ్య కళారంజని, నల్గొండవారిచే సన్మానం (చెల్లనిపైసలు నాటికకు దర్శకత్వం వహించి, నటించి నందినాటకోత్సవాలలో తృతీయ బహుమతి పొందిన సందర్భంలో)
 వల్లం నాగేశ్వరరావు రంగస్థల పురస్కారం (విఎన్‌ఆర్‌ ఛారిటబుల్‌ ట్రస్ట్‌)

బిరుదులు 
 కళాజగతి, నాటకరంగ పత్రిక వారిచే విశాఖపట్నంలో కళాశ్రేష్ఠ బిరుదుసత్కారం

మూలాలు

ఇతర లంకెలు 
 'దొంగలు, ఈ లెక్క ఇంతే' నాటికలకు బహుమతులు

తెలుగు రంగస్థల కళాకారులు
తెలుగు రంగస్థల దర్శకులు
తెలుగు రంగస్థల నటులు
1970 జననాలు
జీవిస్తున్న ప్రజలు
వరంగల్లు పట్టణ జిల్లా రంగస్థల నటులు